gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4045, del 18-07-2001 (2001/7091)

RESOLUCIÓ d'11 de juliol de 2001, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4045

Data del DOGV
:   18-07-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/7091


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ d'11 de juliol de 2001, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional. [2001/X7091]
  
El Jutjat Contenciós Administratiu número 8 de València ha reclamat d'esta unitat administrativa l'expedient referit al procediment que es descriu:
  
Recurrent: senyora Marta Bartret Gutiérrez.
  
Interessats: els funcionaris docents del cos de professors d'Ensenyament Secundari que han participat en el concurs de trasllats convocat per Resolució de 18 d'octubre de 2000, del director general de Personal de la Conselleria de Cultura i Educació, per l'especialitat de Filosofia i Ciències de l'Educació.
  
Descripció: recurs contenciós administratiu interposat contra la Resolució de 29 de maig de 2001, del director general de Personal de la Conselleria de Cultura i Educació, que resol amb caràcter definitiu el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 18 d'octubre de 2000.
  
Referència del tribunal: procediment abreujat número 221/2001.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al tribunal l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 8 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4006, del 24-05-2001 (2001/4891)

Informació pública de l'aprovació definitiva de l'estudi de detall per a reajustament de l'alineació del front de façana que recau a la plaça La Font.
------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4891


Organisme emissor
:   Ajuntament de Borriol

Tipus de document
:   Anunci

Informació pública de l'aprovació definitiva de l'estudi de detall per a reajustament de l'alineació del front de façana que recau a la plaça La Font. [2001/S4891]
  
El ple de l'Ajuntament de Borriol, en sessió celebrada amb caràcter ordinari el dia 27 de març de 2001, va acordar aprovar definitivament l'estudi de detall per a reajustar l'alineació del front de façana que recau a la plaça La Font de Borriol, amb el projecte redactat per l'arquitecte José Pitart Martí, a instàncies de la senyora Concepción Gonzalbo Bernat. Aquest estudi de detall serà executiu una vegada publicada l'aprovació definitiva en el Diari Oficial de la Generalitat Valenciana i en el Butlletí Oficial de la Província de Castelló.
  
Cosa que es publica perquè se'n prenga coneixement, d'acord amb el que estableix l'article 52.1.2 i 59 de la Llei 6/1994, de 15 de novembre de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i 124 del Text Refós de la Llei del Sòl i Ordenació Urbana, aprovat pel Reial Decret Legislatiu 1/1992, de 26 de juny, i es comunica que contra l'esmentat acte cal interposar en via administrativa i amb caràcter potestatiu recurs de reposició en el termini d'un mes. I contenciós administratiu davant la sala corresponent del Tribunal Superior de Justícia de la Comunitat Valenciana, en el termini de dos mesos des de la notificació de l'acte, o de la resolució expressa de reposició si hi haguera, i en el termini de sis mesos des de la seua desestimació pel transcurs d'un mes sense haver recaigut resolució expressa.
Diari Oficial de la Generalitat Valenciana


Sumari del DOGV 4064, del 14-08-2001 (2001/7939)

Expedient número 2001/03/02. Obres d'interés general del sector II, marge esquerra del Canal Xúquer-Túria, en els termes municipals de Carlet i d'altres (València).
--------------------------------------------------------------------------------------------------------------------------------------------------------------------

### Dades del document

Número de DOGV
:   4064

Data del DOGV
:   14-08-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/7939


Data del document
:   27-07-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Expedient número 2001/03/02. Obres d'interés general del sector II, marge esquerra del Canal Xúquer-Túria, en els termes municipals de Carlet i d'altres (València). [2001/7939]
  
1. Entitat adjudicadora.
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servei de Gestió Administrativa
  
c) Número d'expedient: 2001/03/52
  
2. Objecte del contracte:
  
a) Tipus de contracte: obres
  
b) Descripció de l'objecte: Obres d'interés general del sector II, marge esquerra del Canal Xúquer-Túria, en els termes municipals de Carlet i d'altres (València).
  
c) Diari oficial i data de publicació de l'anunci de licitació: DOGV de 05.04.2001
  
3. Tramitació, procediment i forma d'adjudicació:
  
a) Tramitació: ordinària
  
b) Procediment: obert
  
c) Forma: concurs
  
4. Pressupost de base de licitació:
  
Import total: 7.835.200.204 PTA / 7.422.916,26 euros.
  
5. Adjudicació:
  
a) Data: 24.07.2001
  
b) Contractista: Necso Entrecanales Cubiertas, SA
  
c) Nacionalitat: espanyola
  
d) Import d'adjudicació: 3.858.839.519 PTA / 6.719.966,10 euros.
Diari Oficial de la Generalitat Valenciana


Sumari del DOGV 4074, del 29-08-2001 (2001/8173)

Informació pública de l'acord de dissolució de la Cooperativa Suecana de Alimentación Sociedad Cooperativa Limitada Valenciana i nomenament de liquidadors.
-----------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8173


Organisme emissor
:   Cooperativa Suecana de Alimentacion, SCOOP L V.

Tipus de document
:   Anunci

Informació pública de l'acord de dissolució de la Cooperativa Suecana de Alimentación Sociedad Cooperativa Limitada Valenciana i nomenament de liquidadors. [2001/Q8173]
  
En l'Assemblea General extraordinària i universal, feta el 15 de juliol de 2001, es va aprovar, per unanimitat de tots els socis, els acords següents:
  
1. S'adopta l'acord de dissolució i liquidació simultània de la societat Cooperativa Suecana de Alimentación, Sociedad Cooperativa Limitada Valenciana, i s'aprova el balanç següent:
  
Actiu Pessetes
  
Maquinària i instal·lacions 65.249
  
Mobiliari i equips informàtics 278.602
  
Caixa i bancs 1.089.133
  
Total actiu 1.432.984
  
Passiu
  
Aportacions obligatòries 556.000
  
Reserves 876.984
  
Total passiu 1.432.984
  
2. Es nomenen liquidadors de la cooperativa el senyor Andrés Espasa Muñoz, el senyor Vicente Fos Llopis i el senyor Juan-Vicente Serra Blasco.
Diari Oficial de la Generalitat Valenciana


Sumari del DOGV 4026, del 21-06-2001 (2001/6052)

Informació pública de la modificació puntual número 2 del programa per al desenvolupament de l'actuació integrada de la unitat d'execució de l'UZO-2 La Molineta.
-----------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6052


Organisme emissor
:   Ajuntament de Petrer

Tipus de document
:   Anunci

Informació pública de la modificació puntual número 2 del programa per al desenvolupament de l'actuació integrada de la unitat d'execució de l'UZO-2 La Molineta. [2001/F6052]
  
Mitjançant aquest anunci i de conformitat amb el que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es publica el Decret de l'Alcaldia número 638/2001, de data 22 de maig del 2001, dictat en expedient relatiu a la modificació puntual número 2 del projecte d'urbanització, així com liquidació addicional de càrregues urbanístiques, i sol·licitud d'ampliació de termini d'execució d'obres del programa per al desenvolupament de l'actuació integrada de la unitat d'execució de l'UZO-2 La Molineta del Pla General de Petrer:
  
«Primer. Admetre a tràmit la modificació número 2 del projecte d'urbanització, corresponent al programa per al desenvolupament de l'actuació integrada de la unitat d'execució de l'UZO-2 La Molineta del Pla General de Petrer, presentat per la mercantil Urba-Valle 2000, SL, urbanitzador adjudicatari del programa; així com les sol·licituds de retaxació de càrregues d'urbanització i ampliació del termini d'execució de les obres, als efectes d'al·legacions pels interessats.
  
Segon. Sotmetre a informació pública els anteriors documents, mitjançant avís a tots els titulars cadastrals de drets afectats pel document, i publicació d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana, amb l'advertiment de la possibilitat de formular-hi al·legacions dins del termini de 20 dies hàbils a comptar del següent a la publicació en dit diari oficial.»
  
Mitjançant aquest anunci i de conformitat amb l'article 59 de la Llei 30/1992, de 26 de novembre, se cita els propietaris afectats que puguen resultar desconeguts, dels quals s'ignore el lloc de la notificació o bé intentada la notificació no s'haguera pogut practicar.
  
El que es fa públic per a coneixement general, i es fa saber que d'acord amb l'article 107 de la Llei 30/1992, de 26 de novembre, el present acte és de mer tràmit. No s'hi pot interposar recurs en contra seu, sense perjuí de mostrar la seua oposició per a la consideració en la resolució que pose fi al procediment.
Diari Oficial de la Generalitat Valenciana


Sumari del DOGV 4080, del 06-09-2001 (2001/8505)

Informació pública de l'alternativa tècnica del programa d'actuació integrada de la partida de Benimeit de Teulada.
-------------------------------------------------------------------------------------------------------------------

### Dades del document

Número de DOGV
:   4080

Data del DOGV
:   06-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8505


Organisme emissor
:   Ajuntament de Teulada

Tipus de document
:   Anunci

Informació pública de l'alternativa tècnica del programa d'actuació integrada de la partida de Benimeit de Teulada. [2001/F8505]
  
L'Alcaldia Presidència, per mitjà del Decret del 6 d'agost, ha resolt:
  
«Primer. Sotmetre a informació pública l'alternativa tècnica del programa d'actuació integrada de la partida de Benimeit de Teulada, carrer de Benigànim, carrer de Benifallet, carrer de Benimantell i carrer de Benimàmet, presentat per Promociones El Remolinar, SL, que inclou projecte d'urbanització, estudi de detall i projecte de reparcel·lació, pel termini de 20 dies hàbils, comptadors des del següent al de l'últim edicte publicat en el diari Información d'Alacant, Diari Oficial de la Generalitat Valenciana o Butlletí Oficial de la Província d'Alacant; tot de conformitat amb els articles 46.3, 52, 53 i 69.1 de la Llei Reguladora de l'Activitat Urbanística i amb l'article 101.3 del Reglament de Gestió Urbanística.
  
Segon. Que se sol·licite el certificat registral de domini i càrregues.
  
Tercer. Que es notifique a tots els interessats i titulars de finques que figuren en els expedients, a l'objecte que s'hi puguen personar i formular les al·legacions que estimen convenients.»
  
La documentació assenyalada podrà consultar-se, durant l'expressat període, en aquest ajuntament, Departament d'Obres, Urbanisme i Medi Ambient, durant els dies i hores d'oficina.
  
La present informació pública té caràcter de simultani concurs públic per a la selecció de l'urbanitzador, i podran presentar-se alternatives tècniques i al·legacions durant el termini indicat. Les proposicions juridicoeconòmiques es podran presentar durant els cinc dies següents al venciment del termini anterior, en plica tancada. L'acte d'obertura de pliques es realitzarà en la següent data hàbil a la conclusió del termini per a presentar-les (si és dissabte es posposarà al dilluns següent).
  
La relació de titulars afectats és la que s'assenyala tot seguit, per si no és possible practicar la notificació a qualsevol d'ells, per resultar desconeguts, ignorar-se el lloc d'avís, o bé si, intentada aquesta, no s'haguera pogut practicar. Aquesta publicació valdrà a tal efecte, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
Diari Oficial de la Generalitat Valenciana


Sumari del DOGV 4071, del 24-08-2001 (2001/8494)

Informació pública de la llista definitiva d'aspirants admesos i exclosos, del tribunal qualificador del concurs oposició lliure per a cobrir un lloc d'agent de desenvolupament local, així com del lloc, la data i l'hora de començament de les proves selectives.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8494


Organisme emissor
:   Ajuntament de Calp

Tipus de document
:   Anunci

Informació pública de la llista definitiva d'aspirants admesos i exclosos, del tribunal qualificador del concurs oposició lliure per a cobrir un lloc d'agent de desenvolupament local, així com del lloc, la data i l'hora de començament de les proves selectives. [2001/F8494]
  
Per mitjà del Decret d'aquesta Alcaldia de data 31 de juliol d'enguany s'ha aprovat la llista definitiva d'aspirants admesos i exclosos, del tribunal qualificador del concurs oposició lliure per a cobrir un lloc d'agent de desenvolupament local, així com del lloc, la data i l'hora de començament de les proves selectives, amb els punts següents:
  
1. Admesos i exclosos
  
Aspirants admesos:
  
Perles Ribes, José Frco.
  
Aspirants exclosos:
  
Cap
  
2. Tribunal
  
President: Francisco Javier Morató Vives
  
Suplent: Fernando Penella Martínez
  
Secretari: Antonio Iglesias Martín
  
Suplent: Juan Ant. Revert Calabuig
  
Vocals:
  
- Funcionari cap del servei o tècnic designat per l'Alcaldia:
  
Titular: Juan Ant. Revert Calabuig, tècnic d'administració general de l'Ajuntament de Calp
  
Suplent: Jenaro M. Tur Calatayud, tècnic d'informàtica de l'Ajuntament de Calp
  
- En representació de la Junta de Personal:
  
Titulars:
  
·Alberto M. Mengual Muñoz, arquitecte de l'Ajuntament de Calp
  
· José Santacreu Baidal, tècnic d'administració general i interventor accidental de l'Ajuntament de Calp
  
Suplents:
  
· Manuel Miró Navarro, biòleg de l'Ajuntament de Calp
  
· José L. Faubel Collado, enginyer de camins de l'Ajuntament de Calp
  
- En representació de l'administració de la Generalitat Valenciana:
  
Titular: Juan Valea López, tècnic superior de la Conselleria d'Indústria i Comerç
  
Suplent: Eduardo Casanova Duch, tècnic superior de la Conselleria d'Indústria i Comerç
  
3. Lloc i horari de realització
  
Es fixa com a seu per al començament del concurs oposició lliure el saló de plens d'aquest ajuntament, a les 10.00 hores del pròxim dia 13 de setembre de 2001.
Diari Oficial de la Generalitat Valenciana


Sumari del DOGV 3950, del 01-03-2001 (2001/1835)

RESOLUCIÓ de 21 de febrer de 2001, de la Direcció General d'Ensenyaments Universitaris de la Conselleria de Cultura i Educació, per la que se cita als interessats en el procediment administratiu de referència a comparèixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3950

Data del DOGV
:   01-03-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/1835


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 21 de febrer de 2001, de la Direcció General d'Ensenyaments Universitaris de la Conselleria de Cultura i Educació, per la que se cita als interessats en el procediment administratiu de referència a comparèixer en la via jurisdiccional. [2001/X1835]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana, ha reclamat d'esta Unitat Administrativa l'expedient referit al procediment que es descriu:
  
Recurrent: senyora Nieves Martín González.
  
Interessats: els afectats per la publicació de l'Ordre de 23 de novembre de 2000, de la Conselleria de Cultura i Educació, per la qual s'aprova la relació de llocs de treball del personal funcionari i laboral d'administració i servicis de la Universitat Miguel Hernández d'Elx.
  
Descripció: recurs contenciós administratiu interposat contra la l'Ordre de 23 de novembre de 2000, de la Conselleria de Cultura i Educació, per la qual s'aprova la relació de llocs de treball del personal funcionari i laboral d'administració i servicis de la Universitat Miguel Hernández d'Elx, publicada en el DOGV d'11 de desembre de 2000.
  
Recurs contenciós administratiu núm. 27/2001.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana l'expedient administratiu de referència, i citar als interessats en els procediments descrits, a fi que puguen comparèixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3918, del 16-01-2001 (2001/167)

Informació pública de l'alternativa tècnica de programa i pla parcial que presenta Promociones Vicens y Bertó, SL per al sector M-7 del Pla General d'Ordenació Urbana de Dénia.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/167


Organisme emissor
:   Promociones Vicens y Berto, SL

Tipus de document
:   Anunci

Informació pública de l'alternativa tècnica de programa i pla parcial que presenta Promociones Vicens y Bertó, SL per al sector M-7 del Pla General d'Ordenació Urbana de Dénia. [2001/F167]
  
De conformitat amb l'article 48 i els concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública durant el termini de 20 dies l'alternativa tècnica del programa per al sector M-7 del Pla General d'Ordenació Urbana de Dénia, així com la proposta de pla parcial, presentades per Promociones Vicens y Bertó, SL, amb la finalitat de procedir a l'ordenació detallada i la urbanització de la seua unitat d'execució número 1.
  
L'alternativa tècnica del programa, que inclou avantprojecte d'urbanització de la unitat d'execució número 1, i la proposta de pla parcial, podran ser objecte de pública consulta en l'exemplar protocol·litzat a la notaria del senyor Ángel Vicedo García (c/ Carlos Sentí, 19-entresòl, Dénia) amb el número 11/2001. Qualsevol persona podrà, dins el termini de 20 dies comptats a partir de la publicació de l'últim anunci, comparéixer en aquella notaria per a obtenir còpia de l'acta o sol·licitar exhibició d'aquesta. A l'Ajuntament de Dénia, on s'ha depositat un altre exemplar (núm. 022389/2000 en el registre d'entrada), es poden, així mateix, consultar les actuacions derivades de la documentació i podran presentar-s'hi al·legacions o altres alternatives tècniques durant el termini d'informació pública (amb la possibilitat de pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i en prestara caució), així com presentar proposicions juridicoeconòmiques en competència durant els cinc dies següents a l'acabament del tràmit d'informació pública.